Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 967/12/5511	Žilina, 2.7.2014
EEČ : 2-43-322-2014

U Z N E S E N I E

Trestná vec:	obvinený XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 8.4.2013, spisová značka 3 Pv 967/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako konateľ spoločnosti XXXXX, IČO XXXXX od bližšie nezisteného času do 26.06.2012 zakúpil, ocenila v predajni XXXXX, nachádzajúcej sa nad obchodným domom XXXXX ponúkal na predaj tovar, 6 kusov tričiek rôznych farieb s reprodukciou ochrannej známky XXXXX č. XXXXX, ktorej majteľom je spoločnosť XXXXX, a 135 párov obuvi rôznych veľkostí a farieb s reprodukciou ochrannej známky XXXXX č. XXXXX a dizajnu č. XXXXX a č. XXXXX, ktorých majiteľom je spoločnosť XXXXX, čím uviedol do obehu tovar neoprávnene označený označením zhodným alebo zameniteľným s ochrannou známkou, ku ktorej právo používať ju patrí inému a predmetnou obuvou neoprávnene zasiahol do práv k dizajnu a týmto svojím konaním spôsobil poškodeným spoločnostiam škodu vo výške 1.620,- €,

Uznesením prokurátora Okresnej prokuratúry Žilina zo dňa 8.4.2013, spisová značka 3 Pv 967/12/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením sp. zn. 3Pv 967/12/5511 z 08.04.2013, právoplatným 04.06.2013, bolo podmienečne zastavené trestné stíhanie proti XXXXX za prečin porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Tr. zák. so skúšobnou dobou 12 mesiacov, ktorá uplynula 04.06.2014.

	V skúšobnej dobe nebol XXXXX odsúdený za iný trestný čin, nebolo voči nemu podmienečne zastavené trestné stíhanie, uzatvorený zmier, ani sa proti nemu nevedie trestné stíhanie. Z výpisu z ústrednej evidencie priestupkov bolo zistené, že obvinený bol postihnutý blokovými pokutami vo výške 30,- €, 30,- € a 20,- € za priestupky porušenia všeobecných povinností účastníka cestnej premávky podľa § 3 ods. 2 písm. b) zák. č. 8/2009 Z.z. a blokovou pokutou vo výške 10,- € za priestupok podľa § 32 ods. 1 zák. č. 8/2009 Z.z., spáchané počas skúšobnej doby. Vzhľadom na menšiu závažnosť uvedených priestupkov táto skutočnosť nie je dôvodom na vyslovenie neosvedčenia sa obvineného v skúšobnej dobe podmienečného zastavenia trestného stíhania. Zároveň neboli zistené iné skutočnosti, ktoré by zakladali dôvod na vyslovenie neosvedčenia sa obvineného v skúšobnej dobe podmienečného zastavenia trestného stíhania. Tým  sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor